BROOK กำไรอู้ฟู้
น่าเสียดายที่หุ้นดี อย่าง BROOK มีวอลุ่มการซื้อขายค่อนข้างเบาบาง แต่เมื่อมีแรงซื้อเข้ามามักเป็นเพียงการซื้อระยะสั้น ทั้งที่ภาพรวมบริษัทก็ไม่ได้ขี้เหร่สักเท่าไร โดยเฉพาะผลประกอบการประกาสออกมาก็มีความแข็งแกร่งอย่างต่อเนื่อง
29 ส.ค. 2558

–คุณค่าบริษัท–
 
น่าเสียดายที่หุ้นดี อย่าง บริษัท บรุ๊คเคอร์ กรุ๊ป จำกัด (มหาชน) หรือ BROOK มีวอลุ่มการซื้อขายค่อนข้างเบาบาง แต่เมื่อมีแรงซื้อเข้ามามักเป็นเพียงการซื้อระยะสั้น ทั้งที่ภาพรวมบริษัทก็ไม่ได้ขี้เหร่สักเท่าไร โดยเฉพาะผลประกอบการประกาสออกมาก็มีความแข็งแกร่งอย่างต่อเนื่อง นับตั้งแต่ปี 2555 จนถึงปัจจุบัน ซึ่งปี 2555 มีกำไรสุทธิ 326.36 ล้านบาท ต่อมาปี2556 มีกำไรสุทธิ 254.37 ล้านบาท และปี 2557 มีกำไรสุทธิ 255.85 ล้านบาท
จนมาถึงปัจจุบัน ผลการดำเนินงานไตรมาส 2 สิ้นสุดวันที่ 30 มิถุนายน 2558 บริษัทโชว์ผลงานได้อย่างยอดเยี่ยม ซึ่งบริษัทมีรายได้รวมขยับขึ้นมาอยู่ที่ 152.89 ล้านบาท จากงวดเดียวกันของปีก่อน 149.60 ล้านบาท ส่งผลให้บริษัทมีกำไรขยับขึ้นมาอยู่ที่ 82.30 ล้านบาท หรือ 0.02 บาทต่อหุ้น จากงวดเดียวกันของปีก่อน 73.26 ล้านบาท หรือ 0.04 บาทต่อหุ้น
ขณะที่ผลการดำเนินงานงวดหกเดือน สิ้นสุดวันที่ 30 มิถุนายน 2558 บริษัทมีรายได้รวมขยับขึ้นมาอยู่ที่ 1,089.93 ล้านบาท จากงวดเดียวกันของปีก่อน 263.60 ล้านบาท เป็นผลมาจากในส่วนของกำไรจากการขายเงินลงทุนในหลักทรัพย์เพื่อค้าเพิ่มเข้ามา,เงินปันผลรับเพิ่มขึ้น,ดอกเบี้ยรับเพิ่มเข้ามา,กลับรายการค่าเผื่อหนี้สงสัยจะสูญเพิ่มเข้ามา, กลับรายการค่าเผื่อด้อยค่าเงินลงทุนทั่วไปเพิ่มเข้ามา และกำไรจากการขายเงินลงทุนทั่วไปเพิ่มเข้ามา ส่งผลให้บริษัทมีกำไรขยับขึ้นมาอยู่ที่ 835.18 ล้านบาท หรือ 0.21 บาทต่อหุ้น จากงวดเดียวกันของปีก่อน 146.67 ล้านบาท หรือ 0.04 บาทต่อหุ้น
เป็นที่น่าเสียดายสำหรับ BROOK ที่ปัจจัยพื้นฐานไม่ซัพพอร์ตการปรับตัวขึ้นของราคาหุ้นแม้แต่นิดเดียวหรือถ้าขึ้นก็เป็นเพียงสั้นๆ เท่านั้น!!
หรือนี้เป็นเพราะบริษัทไม่ค่อยมีข่าวได้ๆ ออกมาสนับสนุนอย่างบริษัทอื่นออกมาร่ำไป อาจทำให้ไม่มีแรงจูงใจในการลงทุน ซึ่งนักลงทุนรู้แต่ว่าบริษัททำธุรกิจให้บริการด้านข้อมูลหรือคำปรึกษาด้านธุรกิจและการเงิน การลงทุน รวมทั้งเป็นที่ปรึกษาอิสระให้แก่องค์กรชั้นนำของภาครัฐบาลและภาคเอกชนทั้งในประเทศและต่างประเทศ ทั้งที่จุดนี้ก็สามารถผลักดันให้ปัจจัยพื้นฐานแข็งแกร่งอยู่
ประเด่นที่น่าสนใจต่อมา คือค่า P/E ที่อยู่ระดับ 4.78 เท่า ถือว่าหุ้นถูกมาก ดังนั้น การซื้อหุ้นที่มีราคาถูก น่าจะมีโอกาสได้กำไรมากกว่าซื้อหุ้นที่แพง อีกทั้งราคาหุ้นของ BROOK ที่ต่ำกว่า 1 บาท ซึ่งผู้ที่มีทุนน้อยก็สามารถซื้อเก็บไว้ระยะยาวเนื่องจากหุ้นตัวนี้ก็มีการปันผล
จึงเชื่อว่า หากผลประกอบการของ BROOK ยังมีการเติบโตขึ้นอย่างต่อเนื่องเช่นนี้ จะส่งผลให้หุ้นตัวนี้มีเสน่ห์ได้ในอนาคต!!
…
 
ผู้ถือหุ้นรายใหญ่
1.QUAM SECURITIES COMPANY LIMITED A/C CLIENT 136,953,998 หุ้น 13.66%
2.น.ส.วรินทร บูลกุล 133,937,720 หุ้น 13.36%
3.MAYBANK KIM ENG SECURITIES PTE. LTD. 132,828,720 หุ้น 13.25%
4.นายชาญ บูล กุล 63,246,827 หุ้น 6.31%
5.NOMURA SINGAPORE LIMITED-CUSTOMER SEGREGATED ACCOUNT 59,028,750 หุ้น 5.89%
 
รายชื่อกรรมการ
1.นาย ชาญ บูลกุล ประธานกรรมการบริษัท (รักษาการ)
2.นายชาญ บูลกุล ประธานคณะกรรมการบริหาร
3.นายชาญ บูลกุล รองประธานคณะกรรมการ
4.นายชาญ บูลกุล กรรมการผู้อำนวยการ
5.นายพงษ์ชัย เศรษฐีวรรณ กรรมการ